Ehdotus: neuvoston asetus tiettyjä Ukrainasta tuotavia terästuotteita koskevien rajoitusten hallinnoinnista 30 päivänä toukokuuta 2007 annetun neuvoston asetuksen (EY) N:o 752/2007 kumoamisesta /* KOM/2008/0302 lopull. - ACC 2008/0094 */





[pic] | EUROOPAN YHTEISÖJEN KOMISSIO | Bryssel 13.5.2008 KOM(2008) 302 lopullinen 2008/0094 (ACC) Ehdotus: NEUVOSTON ASETUS tiettyjä Ukrainasta tuotavia terästuotteita koskevien rajoitusten hallinnoinnista 30 päivänä toukokuuta 2007 annetun neuvoston asetuksen (EY) N:o 752/2007 kumoamisesta (komission esittämä) PERUSTELUT Tiettyjen terästuotteiden kauppaa Euroopan yhteisön ja Ukrainan välillä on hallinnoitu sopimuksella, jossa on myös vahvistettu kiintiöt Ukrainasta peräisin olevan teräksen tuonnille Eurooppaan. Kuten sopimuksen 10 artiklan 4 kohdassa todetaan, Ukrainan liittyessä Maailman kauppajärjestöön WTO:hon sopimus puretaan ja kiintiö poistetaan. Liittymisen on määrä tapahtua 16. toukokuuta 2008. Komissio ehdottaa tämän vuoksi nyt, että sopimuksen täytäntöönpanoa yhteisössä koskeva asetus kumotaan. Neuvostoa pyydetään hyväksymään komission ehdotus ja julkaisemaan asetus virallisessa lehdessä. 2008/0094 (ACC) Ehdotus: NEUVOSTON ASETUS tiettyjä Ukrainasta tuotavia terästuotteita koskevien rajoitusten hallinnoinnista 30 päivänä toukokuuta 2007 annetun neuvoston asetuksen (EY) N:o 752/2007 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen sekä katsoo seuraavaa: 1. Kumppanuus- ja yhteistyösopimus Euroopan yhteisöjen ja niiden jäsenvaltioiden sekä Ukrainan välisen kumppanuuden vahvistamisesta[1], jäljempänä ’kumppanuus- ja yhteistyösopimus’, tuli voimaan 1 päivänä maaliskuuta 1998. 2. Kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaa säännellään mainitun sopimuksen III osaston määräyksillä sen 14 artiklaa lukuun ottamatta sekä määrällisiä järjestelyjä koskevan sopimuksen määräyksillä. 3. Euroopan yhteisö ja Ukrainan hallitus tekivät 18 päivänä kesäkuuta 2007 tällaisen sopimuksen tiettyjen terästuotteiden kaupasta[2], jäljempänä ”sopimus”. 4. Neuvosto antoi 30 päivänä toukokuuta 2007 tiettyjä Ukrainasta tuotavia terästuotteita koskevien rajoitusten hallinnoinnista asetuksen (EY) N:o 752/2007[3] kyseisen sopimuksen täytäntöönpanemiseksi. 5. Sopimuksen 10 artiklan 4 kohdassa määrätään, että jos Ukraina liittyy Maailman kauppajärjestöön WTO:hon ennen kyseisen sopimuksen voimassaoloajan päättymistä, sopimus puretaan ja määrälliset rajoitukset poistetaan liittymispäivästä alkaen. 6. Ukrainasta tulee Maailman kauppajärjestön jäsen 16 päivänä toukokuuta 2008. 7. Sopimuksen täytäntöönpanosta annetulla asetuksella ei tuosta päivämäärästä lähtien ole enää merkitystä. 8. Selkeyden vuoksi on tarpeen kumota asetus (EY) N:o 752/2007, ON ANTANUT TÄMÄN ASETUKSEN: 1 artikla Kumotaan asetus (EY) N:o 752/2007. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja […] [1] EYVL L 49, 19.2.1998, s. 3. [2] EUVL L 178, 6.7.2007, s. 24. [3] EUVL L 178, 6.7.2007, s. 1.